Ftit tal-jiem ilu aħna tkellimna ma' Clint Abela Wadge dwar id-diżappunt tiegħu għall-kanzunetta Maltija dwar l-iffriżar tal-embrijuni fil-proċess tal-IVF. Illum, l-awtur tad-diska George Cassar tkellem ma' Xarabank, u aħna esklussivament qed nippubblikaw it-tweġiba tiegħu għall-kontroversja li nqalgħet. George Cassar jgħid, hi kontra l-ivf u lanqas kontra l-iffriżar tal-embrijuni. Fl-ebda ħin ma tikkundanna lil min jgħaddi minn dawn il-proċessi. Il-kanzunetta titkellem mill-perspettiva tal-embrijun waqt il-mument ta' stennija." Cassar iżid jgħid li hu konxju li embrijuni ffriżati ma jħossux l-emozzjonijiet li jissemmew fid-diska, u jgħid li din hija espressjoni artistika fejn hu qed jagħti kwalitajiet li l-embrijun m'għandux fil-realtà sabiex iwassal messaġġ; "Din hija espressjoni artistika u mhux dokument xjentifiku. Fil-fatt lill-embrijun umanizzjatu billi tajtu kwalitajiet li fil-verità m'għandux: il-vuċi, in-nifs u l-qalb għax għalija l-embrijun mhux sempliċiment grupp ta' ċelloli imma potenzjal ta' ħajja." George Cassar isostni li l-istorja ta' Clint hija filfl-fatt waħda pożittiva għaliex l-embrijun tiegħu u ta' martu llum żviluppa f'tarbija. Appuntu l-istorja ta' Clint dan tikkonfermah għax l-embrijun ma ġiex imwarrab imma ħa l-ħajja u ma tħallhiex jistenna għal dejjem bħalma qed jibża' li se jiġrilu l-embrijun fil-kanzunetta" -jgħid George Cassar George Cassar sostna ukoll li hu jista' jiddefendi biss il-lirika tal-kanzunetta u mhux il-vidjow li deher fuq il-media soċjali. Jiena nista' nitkellem biss dwar il-lirika tal-kanzunetta u nerfa' r-responsabbiltà tagħha. Dwar il-vidjow ma kelli x'naqsam xejn u lanqas biss naf min hi l-persuna li ħadmitu. Naqbel li huwa kemxejn misleading għax il-kanzunetta hija dwar embrijun u mhux dwar fetu żviluppat kif jidher fil-vidjow." George Cassar jagħlaq it-tweġiba tiegħu billi jiskuża ruħu; Mhux importanti li naqblu imma l-importanti li ma nweġġgħux lil xulxin. Jien min-naħa tiegħi niskuża ruħi jekk kien hemm min weġġa' b'din il-lirika għax l-intenzjoni tiegħi żgur li ma kinitx dik." George Cassar qalilna ukoll li huwa diġa għamel kuntatt ma' Clint Abela Wadge. Lil Clint bgħattlu jien personalment u skużajt ruħi miegħu wara li ħassu mweġġa' għal dak li ktibt u dan tista' tikkonfermah miegħu." Dwar l-istess kanzunetta, ilbieraħ irreagixxa ukoll il-kunsillier Nazzjonalista Alan Abela Wadge, li jigi ħu Clint. Alan kiteb ittra miftuħa lil George Cassar, l- awtur ta' din id-diska, fejn esprima d-diżappunt tiegħu għal din id-diska. Alan Abela Wadge appella lil Cassar biex qabel jikteb u jippubblika xi ħaġa ikun ċert li mhux se jagħmel ħsara. Abela Wadge żied jgħid li ħadd ma jistħoqqlu jkun insultat talli jkun għamel minn kollox sabiex iġib tarbija fid-dinja Abela Wadge jsaqsi għalfejn l-awtur qed jitkellem dwar l-embrijun bħallikieku huwa konxju, meta fir-realtà l-embrijun huwa numru ta' celloli li m'ghandhom l-ebda emozzjoni jew ħsieb. Għal din il-mistqosija, George Cassar iwieġeb hekk; " ill-embrijun umanizzjatu billi tajtu kwalitajiet li fil-verità m'għandux: il-vuċi, in-nifs u l-qalb għax għalija l-embrijun mhux sempliċiment grupp ta' ċelloli imma potenzjal ta' ħajja." Tista' tara l-vidjow li qala' din il-kontroversja hawn taħt:
L-awtur tad-diska dwar l-iffriżar tal-embrijuni jwieġeb